CELEX: 22010D0092
Language: ro
Date: 2010-07-02 00:00:00
Title: Decizia nr. 92/2010 a Comitetului mixt al SEE din 2 iulie 2010 de modificare a anexei XVIII (Sănătatea și securitatea la locul de muncă, dreptul muncii și egalitatea de tratament pentru femei și bărbați) și a Protocolului 37 la Acordul privind SEE

21.10.2010   
            
            
               RO
            
            
               Jurnalul Oficial al Uniunii Europene
            
            
               L 277/46
            
         DECIZIA NR. 92/2010 A COMITETULUI MIXT AL SEE
   din 2 iulie 2010
   de modificare a anexei XVIII (Sănătatea și securitatea la locul de muncă, dreptul muncii și egalitatea de tratament pentru femei și bărbați) și a Protocolului 37 la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 98 și 101,
   întrucât:
   
               (1)
            
            
               Anexa XVIII la acord a fost modificată prin Decizia nr. 54/2010 a Comitetului mixt al SEE din 30 aprilie 2010 (1).
            
         
               (2)
            
            
               Protocolul 37 la acord a fost modificat prin Decizia nr. 159/2009 a Comitetului mixt al SEE din 4 decembrie 2009 (2).
            
         
               (3)
            
            
               Decizia 2009/17/CE a Comisiei din 19 decembrie 2008 de instituire a Comitetului de experți privind detașarea lucrătorilor (3) trebuie încorporată în acord.
            
         
               (4)
            
            
               În vederea unei bune funcționări a acordului, Protocolul 37 la acord trebuie modificat pentru a include Comitetul de experți privind detașarea lucrătorilor instituit prin Decizia 2009/17/CE și anexa XVIII trebuie modificată pentru a specifica procedurile de asociere cu acest comitet,
            
         DECIDE:
   Articolul 1
   În anexa XVIII la acord, după punctul 30 (Directiva 96/71/CE a Parlamentului European și a Consiliului) se inserează următorul punct:
   
               „30a.
            
            
               
                  32009 D 0017: Decizia 2009/17/CE a Comisiei din 19 decembrie 2008 de instituire a Comitetului de experți privind detașarea lucrătorilor (JO L 8, 13.1.2009, p. 26).
               Modalități de asociere a statelor AELS, în conformitate cu articolul 101 din acord:
               În conformitate cu articolul 3 din Decizia 2009/17/CE a Comisiei, fiecare stat AELS poate desemna două persoane pentru a participa ca observatori la reuniunile Comitetului de experți privind detașarea lucrătorilor.”
            
         Articolul 2
   În Protocolul 37 la acord (care conține lista prevăzută la articolul 101) se inserează următorul punct:
   
               „33.
            
            
               Comitetul de experți privind detașarea lucrătorilor (Decizia 2009/17/CE a Comisiei).”
            
         Articolul 3
   Textele Deciziei 2009/17/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare la 3 iulie 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 2 iulie 2010.
      
         
            Pentru Comitetul mixt al SEE
         
         
            Președintele
         
         Stefán Haukur JÓHANNESSON
      
   
   
      (1)  JO L 181, 15.7.2010, p. 22.
   
      (2)  JO L 62, 11.3.2010, p. 65.
   
      (3)  JO L 8, 13.1.2009, p. 26.
   
      (4)  Nu au fost semnalate obligații constituționale.